text: [{"text_idx": "#000008", "text": "Mwapandila Mosesa Mwana wa Lukeke"}, {"text_idx": "#000009", "text": "TALA uno mwana wa lukeke udila koku ukwete uno nsongwakaji ku munwe. I Mosesa. Le uyukile uno nsongwakaji mupopoke i ani? I mwana\u0304 Felo, mulopwe wa Edipito."}, {"text_idx": "#000010", "text": "Inandya Mosesa wa\u0304file wandi mwana kufika\u2019nka ne byaa\u0304bwenye myeji isatu, mwanda ka\u0304sakilepo epaibwe na Bene Edipito. Ino wa\u0304di uyukile\u2019mba Mosesa ukokeja kusokolwa, penepo wa\u0304longa namino mwanda wa kumupandija."}, {"text_idx": "#000012", "text": "Ponka\u2019po, mwana\u0304 Felo mwana-mukaji wa\u0304iya koya ku Munonga wa Nile. Amba atale, wa\u0304mona kisaku mu mabungu. Wa\u0304ita mwingidi wandi umo mwana-mukaji ka\u0304munena\u2019mba: \u2018Ndetele kisaku\u2019kya.\u2019 Mwana\u0304 mulopwe pa kupu\u0304tula\u2019mo, wa\u0304mona mwana muyampe! I Mosesa wa\u0304di udila, penepa mwana\u0304 mulopwe wa\u0304mukwatyilwa lusa. Ka\u0304sakilepo bamwipaye."}, {"text_idx": "#000013", "text": "Kupwa Midiamu wa\u0304iya. Ukokeja kumumona pa kifwatulo. Midiamu wa\u0304ipangula mwana\u0304 Felo amba: \u2018Lelo n\u0303ende nkete mwana-mukaji Mwine Isalela wa kukwamushisha uno mwana?\u2019"}, {"text_idx": "#000014", "text": "Penepa Midiamu wa\u0304nyema lubilo kuketa inandi. Inandya Mosesa pa kufika, mwana\u0304 mulopwe wa\u0304munena\u2019mba: \u2018Sela mwana ukan\u0303amushishe\u2019ye, nami nkakufuta.\u2019"}, {"text_idx": "#000015", "text": "Penepa inandya Mosesa wa\u0304kalela wandi mwana wa aye mwine. Kupwa Mosesa wa\u0304tama, inandi wa\u0304kamutu\u0304la kwa mwana\u0304 Felo wa\u0304muyete bu wandi mwana. Uno ye muswelo wa\u0304tami\u0304ne Mosesa mu njibo ya Felo."}]